Gwen Ffrangcon-Davies

**Gwen Lucy Ffrangcon-Davies** (25. januar 1891 – 27. januar 1992) bila je britanska glumica koja je uglavnom radila u pozorištu i na televiziji, te na radiju i filmu. Poslednji put glumila je kao stogodišnjakinja 1991.

## Rani život 
Rođena je u Londonu u velškoj porodici; ime "Ffrangcon" navodno potiče iz doline u Snowdoniji. Njeni roditelji su bili operski bariton David Ffrangcon-Davies (rođen David Thomas Davies) i Annie Francis Rayner.

## Karijera 
Debitirala je na sceni 1911, kao pjevačica i glumica, a za nastavak karijere ohrabrila ju je Ellen Terry. Godine 1924. igrala je "Juliju" uz Johna Gielguda kao "Romea", a Gielgud joj je do kraja života bio zahvalan na ljubaznosti koju mu je iskazala, te ju je angažovao da glumi "kraljicu Anu" u *Richardu od Bordeauxa* 1934. Godine 1925. glumila je Tess u scenskoj verziji ''Tess od d'Urbervillesa*, uključujući specijalnu prezentaciju za njenog autora, Thomasa Hardyja.

Godine 1938, pojavila se sa Ivorom Novellom u produkciji *Henrija V* u Drury Laneu. Kasnije iste godine, pojavila se kao "gospođa Manningham" u prvoj produkciji *Gaslight* Patricka Hamiltona. Glumila je "Lady Macbeth" skoro cijelu godinu 1942. Osvojila je nagradu Evening Standarda 1958. za ulogu "Mary Tyrone" u *Dugo putovanje u noć'' (Long Day's Journey Into Night).

Povukla se sa scene 1970, ali se nastavila pojavljivati na radiju i televiziji; u jednom takvom nastupu, emitovanom na Božić 1990, mjesec dana prije svog 99. rođendana, nastupila je u radio emisiji BBC-ja "Sa velikim zadovoljstvom", u kojoj su zvijezde birale omiljena štiva, koja su čitali drugi i oni sami. Odabrala je "Kraljevstvo Božje", Francisa Thompsona, koje je čitao Alec McCowen; odlomak iz *Venecijanskog trgovca*, koji je čitala sama, te Anna Massey i Alec McCowen; *Ovi koje sam volio*, Rupert Brooke, čitala Anna Massey; i, dio *Sedam stubova mudrosti*, T. E. Lawrencea, kojeg je jednom upoznala, čitao Alec McCowen; uvršten je u kompilaciju *Kasete sa velikim zadovoljstvom* iz 1992. 1980-ih, duboko u svojim devedesetim, pojavila se u Wogan chat emisiji, u kojoj je recitovala, od riječi do riječi, čuvenu scenu smrti Julije.

Posljednju glumačku ulogu odigrala je u telepredstavi o Sherlocku Holmesu *Kralj ucjenjivača* u dobi od 100 godina. Za ovu ulogu uvrštena je u Ginisovu knjigu rekorda u kategoriji 'Najstariji izvođač (UK)'. Njeni filmovi uključuju *The Witches* (1966) i *The Devil Rides Out* (1968), oba za Hammer Films.

## Privatni život i smrt 
Godine 1991. dobila je zvanje Dame Commander Reda Britanske imperije, sa 100 godina, i bila je najstarija ikad imenovana za tu čast sve dok njena kolegica Olivia de Havilland nije dobila titulu 2017. Umrla je 1992, dva dana nakon njenog 101. rođendana, i mjesec dana nakon što je prikazana njena posljednja glumačka uloga. Živjela je u selu Stambourne, Essex.

Dva puta se pojavila u emisiji Desert Island Discs: prvi put  8. oktobra 1962, a drugi 19. juna 1988.

## Filmografija
## Reference 
## Dodatna literatura 
* Martial Rose, *Forever Juliet: the Life and Letters of Gwen Ffrangcon-Davies 1891–1992* (2003)
* Helen Grime *Gwen Ffrangcon-Davies, Twentieth-Century Actress* London: Routledge, 2015 

## Vanjski linkovi 
* 

Kategorija:Rođeni 1891.
Kategorija:Umrli 1992.
Kategorija:Biografije, London
Kategorija:Britanske glumice